ან​გა​რიში ქ. ბათუმის მერიის მიერ საჯარო ინფორმაციის

 გაცემისათვის გაწეული მუშაობის შესა​ხებ

         საქართველოს ზოგადი ადმინისტრაციული კოდექსის 49-ე მუხლის შესაბამისად, წარ​მო​გიდ​გენთ ან​გა​რიშს ქ. ბათუმის მერიის მიერ საჯარო ინფორმაციის გაცემისათვის გაწეული მუშაობის შესა​ხებ 2013 წლის 06 დეკემბრის მდგომარეობით.

ქ. ბათუმის მერია საჯარო ინფორმაციის გაცემის თაობაზე ხელმძღვანელობს რა  „საქარ​​თვე​ლოს ზო​​​გადი ადმინისტრაციული კოდექსის" მოთხოვნებით, გარკვეულ მუშაობას ატარებს საჯარო ინფორ​მა​ციის ხელმისაწვდომობის უზრუნველსაყოფად, დადგენილია საჯარო ინფორ​მაციის გაცემაზე პა​სუ​ხის​​მგე​ბელი პირი ქ. ბათუმის მერიის ადმინისტრაციის საქმისწარმოების განყოფილების მთავარი სპე​ციალისტი. დამტკიცებულია საჯარო ინფორ​მაციის ხელმისაწვდო​მობის უზრუნველყოფაზე პა​სუ​ხის​მგე​​ბელი პირის სამსახურებ​რივი ინსტრუქცია, თვალსაჩინო ადგილას, სპეციალურ საინ​ფორ​მა​ციო და​ფა​ზე გამოკრულია პასუ​ხის​მგებელი პირის ვინაობა და საკონტაქტო ტელეფონები, სამსახურებრივი ინ​ს​ტრუქ​ცია და „საჯარო ინფორმაციის ასლის გადაღების მოსაკრებლის შესახებ" სამარ​თლებ​რივი აქ​ტის ასლი. საინფორმაციო დაფაზე ასევე განთავსებულია ქ. ბათუმის მერიის სა​ჯა​რო მოსამ​სახუ​რე​თა ჩა​მონათვალი და საკონტაქტო ტელეფონები, რათა მოქალაქეებს შეეძლოთ ოპე​​რა​ტიუ​ლად დაკავ​ში​რე​ბა მათთვის საჭირო საჯარო მოხელესთან.

2013 წლის 06 დეკემბრის მდგომარეობით, ქ. ბათუმის მერიაში და საჯარო ინფორ​მაციის გაცემის უზ​რუნველყოფაზე პასუხისმგებელი პირის სახელზე შემოსულია 869 მომარ​თვა საჯა​რო ინ​ფორ​მა​ციის გა​ცემის მოთხოვნით. ყველა მათგანზე გაცემულია საჯარო ინ​ფორ​​​მა​ციები ზოგადი ადმი​ნის​ტრა​ციუ​ლი კო​დექსის მოთხოვნების დაცვით. გაცემული ინ​ფორ​მა​ციების ქსეროასლების რაოდენობა შეად​გენს A4 37,984 გვერდს, 2ც CD  დისკი. შე​საბ​ა​მი​სად, გადახდილია ასლის გადა​ღე​ბი​სათ​ვის მო​საკ​რებელი თანხა 1168 ლა​რი​სა და 25 თეთ​რის ოდენობით. ადგილი არ ჰქონია საჯარო ინ​ფორმაციის მოთ​ხოვნაზე უარის თქმას, შე​სა​ბა​მისად გასაჩივრების ფაქტებიც არ დაფიქსირებულა.

